Vuurwapens by Nieu-Seelanders oorgekoop | Maroela Media
Vuurwapens by Nieu-Seelanders oorgekoop
Nieu-Seeland (Foto: Tākuta/Edward Hyde – FLICKR via Wikimedia Commons)
Die polisie in Nieu-Seeland het Saterdag vir die eerste keer vuurwapens oorgekoop nadat die land sekere vuurwapens verbied het ná ŉ dodelike aanval op twee moskees in Christchurch in Maart vanjaar.
Die polisie het gesê altesaam 224 verbode vuurwapens en 217 onderdele en bykomstighede is deur 168 eienaars ingehandig by die geleentheid in Christchurch. Vergoeding beloop NZ$433 682 (meer as R4 miljoen).
Mike Johnson, waarnemende distriksbevelvoerder van Canterbury, het gesê die houding van vuurwapeneienaars is “uitstekend” en “hulle het regtig deelgeneem aan die proses”.
Dit is die eerste van 258 beplande geleenthede wat landswyd oor die volgende paar maande sal plaasvind. Vuurwapeneienaars het tot 20 Desember om onwettige vuurwapens in te handig onder die amnestieooreenkoms ná semi-outomatiese en pompaksie haelgewere in April verbied is.
Die verbod kom minder as ŉ maand ná 51 persone dood en talle beseer is tydens ŉ skietery by die moskees in Christchurch.
Verduidelik asseblief, aan die hand van ‘n woordeboek wat “oorgekoop” beteken. Oorgeneem of gekoop, maar sowaar: OORGEKOOP???? Nee, regtig!
Nee nie soos die land dat die regering van die dag wette maak om mens te otwapen nie, hulle het kompensasie gekry vir sekere wapens, soos die AR15, wat gebruik was in die Christchurch skietery.
Dis soos om jouself te laat steriliseer omdat jou buurman te veel kinders het.Wanneer sal dit tog deurdring na sekere mense dat mense mense doodmaak en nie messe,gewere,stokke of voertuie of enige ander wapen nie.En moet tog nie se die wapen maak dit maklik vir die malletjies nie want bomme maak baie makliker meer mense dood. As iemand van sy trollie af is en iemand wil vermoor sal hy op een of ander manier die wapen van sy keuse kry,wettig of onwettig.